


	[bookmark: _Hlk63519242]
	KRALJEVINA BELGIJA

	
	

	
	FEDERAL PUBLIC SERVICE FOR THE ECONOMY, SMEs, THE SELF-EMPLOYED AND ENERGY


	
	10 srpnja 2022. – Kraljevski dekret kojim se umeće poglavlje 7.22. Knjige 1. i izmjenjuju određeni dijelovi Knjige 1. i 3., uvedeni Kraljevskim dekretom od 8. rujna 2019. kojim se uspostavlja Knjiga 1. o električnim instalacijama niskog i vrlo niskog napona, Knjiga 2. o električnim instalacijama visokog napona i Knjiga 3. o instalacijama za prijenos i distribuciju električne energije


	
	PHILIPPE, Kralj Belgijanaca,
Pozdrav svim prisutnima i onima koji će tek doći


	
	[bookmark: hit1]Uzimajući u obzir Zakon od 10. ožujka 1925. o distribuciji električne energije, članak 21. točku 1.,

	
	

	
	Uzimajući u obzir Akt od 4. kolovoza 1996. o dobrobiti radnika pri radu, članku 4. odjeljku 1. stavku 1., koji je izmijenjen Aktom od 7. travnja 1999., i članak 5. odjeljak 3.;

	
	

	
	Uzimajući u obzir Kraljevski dekret od 8. rujna 2019. o izradi Knjige 1. o električnim instalacijama niskog i vrlo niskog napona, Knjige 2. o električnim instalacijama visokog napona i Knjige 3. o instalacijama za prijenos i distribuciju električne energije;

	
	Uzimajući u obzir mišljenje Inspektora financija od 25. veljače 2021.;

Uzimajući u obzir mišljenje Visokog vijeća za prevenciju i zaštitu na radu, objavljeno 17. studenoga 2021., u skladu s člankom 95. stavkom 1. Akta od 4. kolovoza 1996. o dobrobiti radnika pri radu;


Uzimajući u obzir mišljenje Visokog vijeća za zaštitu od požara i eksplozija, objavljeno 22. prosinca 2021., u skladu s člankom 6. odjeljkom 1. stavkom 2. točkom (b) Akta od 30. srpnja 1979. o sprečavanju požara i eksplozija te obveznom osiguranju od građanskopravne odgovornosti u tim okolnostima;


	
	Uzimajući u obzir Komunikaciju Europske komisije objavljenu 2. ožujka 2021. u skladu s člankom 5. stavkom 1. Direktive (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila koja se odnose na usluge informacijskog društva;


	
	Uzimajući u obzir mišljenje Stalnog odbora za električnu energiju, objavljeno 24. ožujka 2022., u skladu s člankom 22. stavak 5. Zakona od 10. ožujka 1925. o distribuciji električne energije, koji je izmijenjen Zakonom od 8. svibnja 2014.;

	
	

	
	Uzimajući u obzir mišljenje 71.421/3 Državnog vijeća, objavljeno 25. svibnja 2022., u skladu s člankom 84., članak 1 (2) Zakona o državnom vijeću, konsolidiranom 12. siječnja 1973.;


	
	O prijedlogu Ministra rada i Ministra energetike,

	
	
DONIJELI SMO UREDBU I OVIM PUTEM PROGLAŠAVAMO:


	




	Članak 2. Načinjene su sljedeće izmjene Priloga 1. iste Uredbe:

1. u knjizi 1. dijelu 2. poglavlju 2.6. odjeljku 2.6.1. između definicija “osnovni strujni krug“ i „strujni krug“ umeće se sljedeća definicija:

“Ekskluzivni namjenski strujni krug (ovdje se naziva i Knjiga namjenskog strujnog kruga): osnovni strujni krug (glavni ili završni strujni krug) namijenjen isključivo za opskrbu jednog ili više uređaja sa specifičnom namjenom.”;

2. u francuskom tekstu Knjige 1., riječi “dispositif(s) à courant différentiel résiduel”, dispositif(s) à courant différentiel-résiduel”, “dispositif(s) de protection à courant différentiel”, “dispositif(s) de protection à courant différentiel résiduel” i “dispositif différentiel” zamjenjuju se svaki put riječima “dispositif(s) de protection à courant différentiel-résiduel”;

3. u nizozemskom tekstu Knjige 1. riječ „diferencijalemelstroominrichting (en)” zamjenjuje se svaki put sa „differentieelstroombeschermings-inrichting(en)”;

4. u francuskom tekstu knjige 1. dijela 5. poglavlja 5.2. odjeljka 5.2.1. pododjeljka 5.2.1.2., stavka 7. Dio teksta “circuit(s) exclusivement dédié(s)” zamjenjuju se svaki put riječima “circuit(s) dédié(s)”;

5. u francuskom tekstu knjige 1. dijela 5. poglavlja 5.2. odjeljka 5.2.9. pododjeljka 5.2.9.13. točke b.11. i c.11. riječi “circuit exclusivement dédié” zamjenjuju se riječima “circuit dédié”;

6. u nizozemskom tekstu knjige 1. dijela 5. poglavlja 5.2. odjeljka 5.2.1. pododjeljka 5.2.1.2. stavku 7. riječi “exclusief toegekende stroombaan (stroombanen)” zamjenjuju se riječima “toegekende stroombaan (stroombanen)”;

7. u nizozemskom tekstu knjige 1. dijela 5. poglavlja 5.2. odjeljka 5.2.9. pododjeljka 5.2.9.13. točke b.11. i c.11. riječi “gescheiden stroombaan” zamjenjuju se riječima “toegekende stroombaan”;

8. u nizozemskom tekstu knjige 1. dijela 5. poglavlja 5.5. odjeljka 5.5.7. pododjeljka 5.5.7.2. stavcima 5. i 6. riječi “afzonderlijke stroombaan (stroombanen)” zamjenjuju se riječima “toegekende stroombaan (stroombanen)”;

9. u nizozemskom tekstu knjige 1. dijela 5. poglavlja 5.6. odjeljka 5.6.2. pododjeljka 5.6.2.1. stavcima 3. i 4. riječi „“afzonderlijke stroombaan (stroombanen)” zamjenjuju se riječima “afzonderlijke stroombaan (stroombanen).”

	

	
Članak 3. Načinjene su sljedeće izmjene Priloga 3. iste Uredbe:

1. u knjizi 3. dijelu 2. poglavlju 2.6. odjeljku 2.6.1., pododjeljku 2.6.1.1., između definicija “osnovni strujni krug“ i „strujni krug“ umeće se sljedeća definicija:

“Ekskluzivni namjenski strujni krug (ovdje se naziva i Knjiga namjenskog strujnog kruga): osnovni strujni krug (glavni ili završni strujni krug) namijenjen isključivo za opskrbu jednog ili više uređaja sa specifičnom namjenom.”;

2. u francuskom tekstu Knjige 3., riječi “dispositif(s) à courant différentiel résiduel”, dispositif(s) à courant différentiel-résiduel”, “dispositif(s) de protection à courant différentiel”, “dispositif(s) de protection à courant différentiel résiduel” i “dispositif différentiel” zamjenjuju se svaki put riječima “dispositif(s) de protection à courant différentiel-résiduel”;

3. u nizozemskom tekstu Knjige 3. riječi “differentieelstroominrichting(en)” i “differentieelinrichting” zamjenjuju se svaki put riječima “differentieelstroombeschermingsinrichting(en)”;
4. u nizozemskom tekstu knjige 3. dijela 5. poglavlja 5.6. odjeljka 5.6.7. pododjeljka 5.6.7.2. stavcima 5. i 6. riječi “afzonderlijke stroombaan (stroombanen)” zamjenjuju se riječima “toegekende stroombaan (stroombanen)”;

5. u nizozemskom tekstu knjige 3. dijela 5. poglavlja 5.7. odjeljka 5.7.2. pododjeljka 5.7.2.1. stavcima 3. i 4. riječi “afzonderlijke stroombaan (stroombanen)” zamjenjuju se riječima “toegekende stroombaan (stroombanen).”


	
	Članak 4. Ova Uredba stupa na snagu prvog dana trećeg mjeseca nakon objave iste u Službenom listu Belgije.


	
	Članak 5. Ministar rada i ministar energetike su odgovorni za izvršenje ove Uredbe, u onoj mjeri u kojoj se to istih tiče.

	Kralj:

	
	Ministar rada,

	
	

	


	

	
	

	
	

	
	

	Pierre-Yves Dermagne


		
	Ministar energetike,

	
	

	
	

	



	

	
	

	
	

	Tinne Van der Straeten











	











	Prilog


Poglavlje 7.22. Napajanje cestovnih električnih vozila

Odjeljak 7.22.1. Opseg

Opći zahtjevi ostalih dijelova ove Knjige primjenjivat će se i na posebne objekte i lokacije navedene u ovom poglavlju 7.22. Zahtjevi iz ovog poglavlja dopunjuju te opće zahtjeve.

Ovo poglavlje primjenjuje se na stanice za punjenje električnih cestovnih vozila čija je izgradnja ili zamjena započela od datuma stupanja ovog poglavlja na snagu, te će se također primjenjivati i na strujne krugove:

1. namijenjene opskrbi električnom energijom za električna vozila; i eventualno

[bookmark: _Hlk58498838]2. namijenjene za ponovno ubrizgavanje električne energije iz akumulatora električnih vozila.

Strujni krugovi iz prethodnog stavka završavaju na mjestu priključenja.

Stoga se odredbe knjige 1., uz iznimku ovog poglavlja, i dalje primjenjuju:

1. na postojeće stanice za punjenje cestovnih električnih vozila čija je izgradnja započela prije stupanja ovog poglavlja na snagu;

2. na stanice za punjenje cestovnih električnih vozila za koje su, prije stupanja ovog poglavlja na snagu, započela izgradnja, instalacija ili zamjenski radovi, ne dovodeći u pitanje činjenicu da će se provjera usklađenosti provesti prije nego iste budu puštene u upotrebu, nakon stupanja ovog poglavlja na snagu.

Ako je postojeća stanica za punjenje, navedena u stavku 4. odjeljku 1., prilagođena kako bi bila u skladu s odredbama poglavlja 7.22., ista će biti podvrgnuta provjeri sukladnosti prije puštanja u upotrebu, u skladu s odredbama poglavlja 7.22.

Ako je stanica za punjenje navedena u stavku 4. odjeljku 2. prilagođena kako bi bila u skladu s odredbama poglavlja 7.22., neophodno je o tome obavijestiti ovlaštenu organizaciju zaduženu za provjeru usklađenosti iste prije njenog puštanja u upotrebu. Potonje će se navesti u izvješću o pregledu.

Nepokretna električna instalacija namijenjena za opskrbu električnog vozila električnom energijom, a koja je priključena na izvor električne energije bez fiksne stanice za punjenje specifične za električna vozila, obuhvaćena je općim zahtjevima ostalih dijelova ove Knjige.

Odjeljak 7.22.2. Pojmovi i definicije

Cestovno električno vozilo (koje se u ovom poglavlju naziva električnim vozilom): svako vozilo koje se pokreće električnim motorom čija električna struja dolazi iz sustava za pohranu energije s mogućnošću ponovnog punjenja, prvenstveno namijenjeno uporabi na javnim cestama.

Stanica za punjenje električnih vozila (koje se u ovom poglavlju naziva stanica za punjenje): oprema ili skup opreme trajno povezane fiksne instalacije s funkcijama za prijenos električne energije između električnog vozila i izvora električne energije.

Mjesto povezivanja na stanicu za punjenje električnih vozila (koje se u ovom poglavlju naziva točka povezivanja): završna točka koja čini dio stanice za punjenje kroz koju se energija prenosi u ili iz električnog vozila.

Primjer: Utičnica za napajanje na stanici za punjenje ili na pomičnoj utičnici za vozila. 

Odjeljak 7.22.3. Određivanje općih karakteristika – podjela instalacija

Zabranjeno je spojiti stanicu za punjenje s fiksnom električnom instalacijom preko utičnice.

Za svaku točku povezivanja je omogućen namjenski strujni krug.

Zahtjev iz prethodnog stavka se ispunjava primjenom odgovarajućih zaštitnih naprava, bilo u fiksnoj električnoj instalaciji u smjeru duž sabirnice ili u stanici za punjenje (ili njihovoj kombinaciji).


Slike od 7.17. do 7.20. prikazuju neke od mogućih konfiguracija u svrhu pojašnjenja. Oni nisu iscrpni:


	

	Point de connexion
	Točka povezivanja

	Câble souple mobile
	Pokretni fleksibilni kabel

	Alimentation
	Napajanje

	Tableau de manœuvre et de répartition
	Upravljačka ploča za rad i distribuciju

	Borne de charge
	Stanica za punjenje

	Véhicule électrique
	Električno vozilo

	Circuit dédié
	Namjenski strujni krug



Slika 7.17. Stanica za punjenje s „pomičnom utičnicom za vozila” u točki povezivanja koja čini dio stanice za punjenje (sa zaštitom od prekomjerne struje na namjenskom strujnom krugu ugrađenom na upravljačkoj ploči za rad i distribuciju)



	Point de connexion
	Točka povezivanja

	Câble souple mobile

	Napajanje

	Borne de charge
	Stanica za punjenje

	Véhicule électrique
	Električno vozilo

	Circuit dédié
	Namjenski strujni krug



Slika 7.18. Stanica za punjenje s dvije točke povezivanja s „prijenosnim utičnicama na stanici za punjenje” koje čine dio stanice za punjenje (sa zaštitom od prekomjerne struje na namjenskom strujnom krugu ugrađenom na stanici za punjenje)

Slika 7.19. Stanica za punjenje s dvije „automobilske prijenosne utičnice” u točki povezivanja koja čini dio stanice za punjenje (sa zaštitom od prekomjerne struje na namjenskom strujnom krugu ugrađenom na upravljačkoj ploči za rad i distribuciju)

Slika 7.20. Stanica za punjenje s dvije točke povezivanja s „prijenosnim utičnicama na stanici za punjenje” koje čine dio stanice za punjenje (sa zaštitom od prekomjerne struje na namjenskom strujnom krugu ugrađenom na stanici za punjenje)


	



 

	Odjeljak 7.22.4. Zaštitne mjere 

Pododjeljak 7.22.4.1. Zaštita od neizravnog (indirektnog) dodira

Primjenjuje se najmanje jedna od sljedećih zaštitnih mjera:

a. pasivna zaštita bez automatskog isključivanja strujnog napajanja

Namjenski strujni krug je zaštićen sigurnosnim razdvajanjem strujnih krugova, putem izolacijskog transformatora, u skladu s točkom C pododjeljka 4.2.3.3.

b. Aktivna zaštita s automatskim isključenjem strujnog napajanja

Zabranjena je primjena TN-C sustava za uzemljenje na namjenskim krugovima.

Svaki pojedinačni namjenski strujni krug izmjenične struje mora imati zaštitni uređaj diferencijalne struje osjetljivosti do 30 mA. 
Stoga je točka povezivanja zaštićena:

1. pomoću zaštitnog uređaja diferencijalne struje koji je konstruiran tako da jamči njegovo djelovanje u slučaju greške na izolaciji s trajnom komponentom koja uzrokuje ometanje; ili

2. pomoću zaštitnog uređaja diferencijalne struje zajedno i u koordinaciji s uređajem za kontinuiranu detekciju diferencijalne struje koji isključuje stanica za punjenje u slučaju greške na izolaciji s trajnom komponentom koja uzrokuje ometanje.

Zahtjev spomenut u drugom i trećem stavku mora biti ispunjen primjenom gore navedenih zaštitnih naprava bilo u fiksnoj električnoj instalaciji u smjeru duž sabirnice ili u stanici za punjenje (ili njihovoj kombinaciji).

Ako se upotrebljava IT sustav uzemljenja, dopušteno je:

1. izostaviti zaštitni uređaj diferencijalne struje iz drugog stavka, pod uvjetom da se svaki namjenski strujni krug napaja odvojeno putem zasebnog izvora električne energije, primjerice preko zasebnog namotajnog transformatora; 

2. osigurati stalni izolacijski monitor za više od jednog namjenskog strujnog kruga, ako su ti krugovi napajani istim izvorom električne energije, kao što je, na primjer, transformator. Ovaj zahtjev se ispunjava postavljanjem tog uređaja na fiksnu električnu instalaciju u smjeru duž sabirnice ili na stanici za punjenje. U trenutku kada monitor trajne izolacije zabilježi postojanje jednokratne greške na uzemljenju, neophodno je poduzeti potrebni mjere kako bi se istražio i uklonio taj kvar.

Pododjeljak 7.22.4.2. Električna zaštita od prekomjerne struje

Svaki namjenski strujni krug ime zasebni zaštitni uređaj od prekomjerne struje.

To se provodi postavljanjem odgovarajućeg uređaja za zaštitu od prekomjerne struje, koji ispunjava zahtjeve iz poglavlja 4.4. i postavlja se bilo u fiksnoj električnoj instalaciji u smjeru duž sabirnice ili u stanici za punjenje (ili njihovoj kombinaciji).

Iznimno od stavka 1., ako stanica za punjenje ima nekoliko točki povezivanja koje se ne upotrebljavaju istodobno, dopušta se da ona ima zajednički uređaj za zaštitu od prekomjerne struje pod uvjetom da takvi uređaji nude potrebnu zaštitu za svaku od točki povezivanja (na primjer, ako nazivna struja zajedničkog zaštitnog uređaja nije viša od najniže nazivne struje na točkama povezivanja).

Odjeljak 7.22.5. Odabir i primjena električne opreme

Pododjeljak 7.22.5.1. Vanjski utjecaji 

Stanica za punjenje zaštićena je od predvidivih vanjskih utjecaja na mjestu na kojem je instalirana.

Ako je stanica za punjenje instalirana na otvorenom, oprema ima razinu zaštite od barem IP44.

Osim mjera protiv predvidivih vanjskih utjecaja, poduzimaju se dodatne mjere za zaštitu od mehaničkih oštećenja nastalih zbog bilo kakvih razumno predvidivih sudara.

Pododjeljak 7.22.5.2. Prekid napajanja u slučaju opasnosti

Stanice za punjenje koje se nalaze unutar objekata moraju biti opremljene opcijom za prekid napajanja u slučaju opasnosti u skladu s točkom C pododjeljka 5.3.3.1. Svaka upravljačka jedinica prekida napajanja u slučaju opasnosti mora biti jasno vidljiva i označena na odgovarajući način, kao i lako dostupna i spremna za rad. Iste će biti dostupne na svakom za vozila pristupnom ulazu, u smjeru zajedničkog prostora za parkiranje, osim ako izvođač prije projektiranja i konstrukcije postrojenja odredi drugo mjesto u dogovoru s vatrogasnom službom. Obavijest vatrogasne službe pohranjuje se u dokumentu električne instalacije, te se čuva na licu mjesta, dostupna svima koji su zaduženi za radove na instalaciju, održavanju, nadzoru i kontroli.

Prekid napajanja u slučaju opasnosti osigurava funkciju prekida opterećenja.

Ovaj pododjeljak ne primjenjuje se na stanice za punjenje koje su dio električnog instalacija stambene jedinice.

Pododjeljak 7.22.5.3. Točka povezivanja 

Točka povezivanja smještena je što je moguće bliže prostoru za parkiranje električnih vozila, određenom za punjenje.

Svaka točka povezivanja može biti električki povezana samo na jedno električno vozilo.

Pododjeljak 7.22.5.4. Decentralizirane jedinice za proizvodnju niskog napona

Ako stanica za punjenje dopušta ponovno ubrizgavanje električne energije u fiksnu električnu instalaciji u smjeru uzduž sabirnice (prema jedinici za proizvodnju):

1. neophodno je da se ispune zahtjevi za decentralizirane proizvodne jedinice, posebice zahtjevi koji se odnose na zaštitu od električnog udara, zaštitu od prekomjerne struja i sigurnosne prekide napajanja;

2. upozorenje:	 “Oprez: moguće ponovno ubrizgavanja električne energije u postrojenje“ se postavlja na stanicama za punjenje, te njenim upravljačkim pločama za rad i distribuciju.

Pododjeljak 7.22.5.5. Lokacija stanica za punjenje i njihovog parkirnog prostora

Stanice za punjenje i njihovi susjedni parkirni prostori se ne nalaze na mjestima s vanjskim utjecajima BE3.

Iz priloga našem Dekretu od 10. srpnja 2022. kojim se umeće poglavlje 7.22. Knjiga 1. i izmjenjuju određeni dijelovi Knjige 1. i 3., uvedeni Kraljevskim dekretom od 8. rujna 2019. kojim se uspostavlja Knjiga 1. o električnim instalacijama niskog i vrlo niskog napona, Knjiga 2. o električnim instalacijama visokog napona i Knjiga 3. o instalacijama za prijenos i distribuciju električne energije.















	
	Objavljuje kralj:

	Pierre-Yves Dermagne 


	
	Ministar energetike,








	Tinne Van der Straeten

